
প্রশ্নঃ 
শহীদ ব্যক্তির শরীরে অপবিত্র কিছু থাকলে, তাকে কি গোসল দিতে 
হয়? 
মুহাম্মাদ উসমান 
উত্তরঃ 
od 

শহীদকে গোসল দেয়া হয় না, রক্তসহ দাফন করা হয়। উহুদের দিন 
যাঁরা শহীদ হয়েছিলেন রাসূল সাল্লাল্লাহু আলাইহি ওয়াসাল্লাম তাঁদেরকে 
গোসল না দিয়ে রক্তসহ দাফন করতে আদেশ দেন। 
সহীহ বুখারীতে এসেছে, 

“জাবের রাযিয়াল্লাহু আনহু থেকে বর্ণিত, তিনি বলেন, রাসূল 
সাল্লাল্লাহু আলাইহি ওয়াসাল্লাম উহুদের শহীদদের ব্যাপারে নির্দেশ দেন, 
“তাঁদেরকে রক্ত সমেত দাফন কর’ এবং তিনি তাঁদের গোসল দেননি। 
” _সহীহ বুখারী: ২/৯১, হাদীস: ১৩৪৬ 
মুসনাদে আহমাদে এসেছে, 

“ইবনে আব্বাস রাযিয়াল্লাহু আনহুমা থেকে বর্ণিত, তিনি বলেন: 
উহুদ যুদ্ধের দিন রাসূল সাল্লাল্লাহু আলাইহি ওয়াসাল্লাম শহীদদের 
(শরীর) থেকে লোহা ও চামড়া (-এর পোশাক) খুলে ফেলার নির্দেশ 
দেন এবং বলেন, ‘তাঁদেরকে রক্ত ও (পরিহিত) কাপড় সমেত দাফন 

কর: |” মুসনাদে আহমদ: ৪/৯২, হাদীস: ২২১৭ 
মুসনাদে আহমাদের আরেক বর্ণনায় এসেছে, 

-১1 শো 
“রাসূল সাল্লাল্লাহু আলাইহি ওয়াসাল্লাম উহুদের শহীদদের নিকট এসে 
বলেছেন, “নিশ্চয়ই এদের ব্যাপারে আমি সাক্ষ্য দিব। তাঁদেরকে যখম ও 

রক্ত সমেত ঢেকে দাও’ |” মুসনাদে আহমদ: ৩৯/৬৪, হাদীস: 

২৩৬৫৯ 

তবে শহীদের শরীরে কিংবা কাপড়ে আপন রক্ত ব্যতীত অন্য কোনো 

নাপাক থাকলে শুধু সে অংশটা ধুয়ে ফেলতে হবে। 

ইমাম সারাখসী রহিমাহুল্লাহ (৪৯০ হি.) বলেন 

“যদি শহীদের কাপড়ে নাপাক থাকে, তাহলে সেই নাপাক ধুয়ে 

ফেলতে হবে, কিন্তু তাঁর রক্ত ধোয়া হবে না।” -মাবসূত: ২/৯০ 

“শহীদের গায়ে তাঁর নিজের রক্ত ছাড়া অন্য কোনো নাপাক লাগলে- 
যেমন মল মূত্র বা অন্য কোনো নাপাক- তাহলে তা পরিষ্কার করতে 
হবে, যদিও এর সাথে তাঁর নিজের রক্ত কিছুটা ধুয়ে যায়। কেননা, 
হাদীস-আসারে শুধু তাঁর নিজের রক্ত পরিষ্কার না করার কথা এসেছে। 
ডিক ” -আহকামুশ শাহীদ ফিল ফিকহিল ইসলামী: ২৫৪ 
কোন শহীদকে গোসল দেয়া হবে না আর কোন শহীদকে গোসল দেয়া 
হবে, জানতে দেখুন: 
ফতোয়া নং ৩০০ শহীদের দুনিয়াবি বিধান কাদের ক্ষেত্রে প্রযোজ্য? 
ফতোয়া নং ১২৩ ক্রস ফায়ারে নিহত মুজাহিদ কি শহীদ? 
ফতোয়া নং ৩৫০ নিজের অস্ত্রে নিহত মুজাহিদের বিধান। 

